ΓΡΑΠΤΗ ΕΡΩΤΗΣΗ E-2051/99

υποβολή: Camilo Nogueira Romn (Verts/ALE) προς την Επιτροπή

(3 Νοεμβρίου 1999)

Θέμα: Ναυπήγηση σκαφών στα ναυπηγεία Astano της Γαλικίας

Απαντώντας στην ερώτηση (Ε-1432/99)(1) σχετικά με τις συνέπειες μιας ενδεχόμενης ιδιωτικοποίησης, σύμφωνα με τις δεδηλωμένες προθέσεις της ισπανικής κυβέρνησης και σε ό,τι αφορά την απαγόρευση κατασκευής σκαφών που πλήττει τα ναυπηγεία Astano, η Επιτροπή επιβεβαιώνει ότι «όσον αφορά την ενδεχόμενη αλλαγή ιδιοκτήτη, δεν θαπάρχουν επιπτώσεις ως προς τους περιορισμούς που επιβάλλονται στις δραστηριότητες του Astano».

Έχονταςπόψη τα προαναφερθέντα, θα μπορούσε άραγε η Επιτροπή να γνωστοποιήσει ποιοι είναι οι νομικοί και πολιτικοί λόγοι επί των οποίων θα μπορούσαν να στηριχθούν αυτοί οι ισχυρισμοί, λαμβάνονταςπόψη ότι την απαγόρευση αιτιολογούσε η διατήρηση των κρατικών ενισχύσεων προς τα κρατικά ναυπηγεία του ισπανικού κράτους;

(1) ΕΕ C 27 E της 29.1.2000, σελ. 66.

Απάντηση του κ. Monti Εξ ονόματος της Επιτροπής

(30 Νοεμβρίου 1999)

Στην απάντησή της προς τη γραπτή ερώτησή του E-1432/99(1), στην οποία αναφέρεται το Αξιότιμο Μέλος, η Επιτροπή εξήγησε τους όρους που συνδέονται με την ενίσχυση για την αναδιάρθρωση των κρατικών ναυπηγείων στην Ισπανία. Ωστόσο, ίσως θα ήταν χρήσιμο να προσπαθήσει η Επιτροπή να διευκρινίσει περαιτέρω την βάση των σημερινών περιορισμών στις δραστηριότητες του Astano.

Στο προοίμιο του κανονισμού (ΕΚ)αριθ. 1013/97 του Συμβουλίου της 2 Ιουνίου 1997 για την ενίσχυση ορισμένων ναυπηγείων που τελούνπό αναδιάρθρωση(2), που επιτρέπει παρέκκλιση από τους κανόνες περί κρατικών ενισχύσεων που καθορίστηκαν στην οδηγία αριθ. 90/0684/ΕΟΚ του Συμβουλίου της 21ης Δεκεμβρίου 1990 σχετικά με τις ενισχύσεις στις ναυπηγικές εργασίες(3) προκειμένου να καταστεί δυνατή η περαιτέρω και τελική αναδιάρθρωση των κρατικών ναυπηγείων στην Ισπανία, αναφέρεται ρητά ότι η προτεινόμενη μείωση δυναμικού στα ναυπηγεία του Αστάνο στο πλαίσιο της αναδιάρθρωσής τους θα συμπληρωθεί από την παύση λειτουργίας του ως ναυπηγικής μονάδας. Ελλείψει εναντίων ενδείξεων στον κανονισμό, είναι προφανές ότι ο περιορισμός αυτός δεν αρκείται μόνο στην χρονική διάσταση και ότι ισχύει για τα ναυπηγεία ανεξάρτητα από την ιδιοκτησία. Αυτόπογραμμίζεται από το γεγονός ότι η ίδια παράγραφος του προοιμίου του κανονισμού κάνει αντίθετα διάκριση προς το ναυπηγείο του Astander αναφέροντας ότι σε αυτό «δεν θα εκτελούνται μετατροπές πλοίων... ενόσω ανήκει στο δημόσιο». Μόνο βάσει αυτών των όρων και άλλων προϋποθέσεων που εκτίθενται στον κανονισμό κατέστη δυνατή η συμφωνία του Συμβουλίου για την παρέκκλιση.

Οι προϋποθέσεις αυτές επανελήφθησαν στην τελική απόφαση της Επιτροπής(4) για την έγκριση του πακέτου των ενισχύσεων αναδιάρθρωσης, οι παράγραφοι 29 και 35 της οποίας κάνουν μνεία της θέσης του Astano.

Όπως εξηγήθηκε στην απάντηση που έδωσε η Επιτροπή στην προηγούμενη ερώτηση του Αξιότιμου Μέλους του Κοινοβουλίου, ο περιορισμός της παραγωγικής ικανότητας του ναυπηγείουπήρξε αναγκαίο αντιστάθμισμα για το σημαντικό ποσό των εγκριθεισών ενισχύσεων προκειμένου να ελαχιστοποιηθούν ενδεχόμενες νοθεύσεις του ενδοκοινοτικού ανταγωνισμού.

(1) ΕΕ C 27 E της 29.1.2000, σελ. 66.

(2) ΕΕ L 148 της 6.6.1997.

(3) ΕΕ L 380 της 31.12.1990.

(4) ΕΕ C 354 της 21.11.1997.